ઈન્ડિયન ઓસન રીજીયનના ત્રણ દેશો ઓસ્ટ્રેલિયા, ઈન્ડિયા અને ઈન્ડોનેશિયા વારાફરથી આ સુનામી મોકડ્રીલ એક્સરસાઈઝ યોજશે. ઈન્ડિયન નેશનલ સેન્ટર ફોર ઓસન ઈન્ફર્મેશન સર્વિસ (INCOIS)ખાતે સ્થાપિત ઈન્ડિયન સુનામી અરલી વોર્નંગ સિસ્ટમ (ITEWS) MHA, NDMA, NDRF, નેવી, એર ફોર્સ, કોસ્ટ ગાર્ડ્સ, રાજ્ય અને જિલ્લા વહીવટી સ્તરના સ્ટેક હોલ્ડર સૌ સાથે મળીને આ એક્સરસાઈઝનું સંકલન કરશે. તા. ૪ અને ૫ સપ્ટેમ્બર એમ બે દિવસીય કવાયતમાં પ્રથમ દિવસે નોર્થ-વેસ્ટર્ન ઈન્ડિયન ઓસન (ઉત્તર પશ્ચિમી હિંદ મહાસાગર ) અને બીજા દિવસે ઈસ્ટર્ન ઈન્ડિયન ઓસન રીજન (પૂર્વીય હિંદ મહાસાગર) ખાતે એક્સરસાઈઝનું આયોજન હાથ ધરવામાં આવશે. 4 સપ્ટેમ્બર 2018 ના રોજ સવારે ગુજરાતમાં 11:30 વાગ્યે આ મોકડ્રીલ શરૂ થશે. ગુજરાતના વેસ્ટર્ન કોસ્ટ દ્વારા મક્રાનની ખાડીપદ્ધતિને અનુસરીને મોકડ્રીલ યોજાશે.